ΓΡΑΠΤΗ ΕΡΩΤΗΣΗ E-0221/03

υποβολή: Samuli Pohjamo (ELDR)και Mikko Pesl (ELDR) προς την Επιτροπή

(3 Φεβρουαρίου 2003)

Θέμα: Άνισοι όροι στην επιστροφή δαπανών μετακίνησης σε όσους συμμετέχουν σε έργα της ΕΕ

Οι άνθρωποι που συμμετέχουν σε έργα της Ευρωπαϊκής Ένωσης και κατοικούν σε περιφέρειες της Ευρώπης λαμβάνουν την ίδια χρηματοδότηση για τις μετακινήσεις τους όπως οι συνάδελφοί τους οι οποίοι κατοικούν σε κεντρικότερες περιοχές. Τούτο σημαίνει στην πράξη ότι οι Κεντροευρωπαίοι μπορούν να πηγαίνουν σε συνεδριάσεις σχετικές με τα έργα χρησιμοποιώντας τα αυτοκίνητά τους ή φθηνές πτήσεις, ενώ π.χ. οι Φιλανδοί εξαντλούν συχνά το δικό τους προϋπολογισμό για δαπάνες μετακίνησης πριν την ολοκλήρωση του έργου, με αποτέλεσμα να μην μπορούν πολλές φορές να συμμετάσχουν σε σημαντικές συνεδριάσεις.

Θα μπορούσε η Επιτροπή να διερευνήσει τη δυνατότητα να επεξεργαστεί σύστημα χρηματοδότησης των μετακινήσεων με βάση την απόσταση και τη γεωγραφική θέση·

Μπορεί η Επιτροπή να συντάξει μια έκθεση για τα κοινοτικά έργα που να εξετάζει τις δαπάνες μετακίνησης που επιβαρύνουν π.χ. τους Φιλανδούς και τους Σουηδούς από τη μια και τους Άγγλους και τους Γερμανούς από την άλλη· Θα έπρεπε επίσης να εξεταστούν μεμονωμένα οι επιστροφές των δαπανών στους διάφορουςπευθύνους για τα έργα καθώς και να αποσαφηνιστεί το ύψος των δαπανών μετακίνησης σε σχέση με τη διάρκεια των έργων.

Απάντηση του κ. Liikanen εξ ονόματος της Επιτροπής

(28 Απριλίου 2003)

Η ερώτηση πουπεβλήθη από το αξιότιμο μέλος αναφέρεται στις δαπάνες μετακίνησης στα πλαίσια των ερευνητικών έργων του προγράμματος Κοινωνία της Πληροφορίας (IST)πό το πέμπτο πρόγραμμα πλαίσιο της Ευρωπαϊκής Κοινότητας (5ο ΠΠ)(1). Στις ακόλουθες παραγράφους διευκρινίζονται οι κανόνες επιστροφής των δαπανών μετακίνησης για το πέμπτο και το έκτο πρόγραμμα πλαίσιο (6ο ΠΠ)(2).

Στον κανονισμό 996/1999/ΕΚ της Επιτροπής της 11ης Μαΐου 1999 για τον καθορισμό των λεπτομερειών εφαρμογής της απόφασης 1999/65/ΕΚ του Συμβουλίου σχετικά με τους κανόνες συμμετοχής επιχειρήσεων, κέντρων ερευνών και πανεπιστημίων και τους κανόνες διάδοσης των αποτελεσμάτων της έρευνας για τηνλοποίηση του πέμπτου προγράμματος πλαισίου της Ευρωπαϊκής Κοινότητας (1998-2002), η Επιτροπή καθορίζει τις γενικές αρχές που διέπουν τη χρηματοδοτική συνεισφορά της Κοινότητας στο 5ο ΠΠ. Σύμφωνα με τους εν λόγω κανόνες, γενική αρχή είναι ότι η Επιτροπή συνεισφέρει στις συνολικές επιλέξιμες δαπάνες της δράσης. Μία από τις κατηγορίες επιλέξιμων δαπανών είναι τα οδοιπορικά και έξοδα διαμονής. Αρχή για τονπολογισμό της χρηματοδοτικής συνεισφοράς της Κοινότητας είναι ότι η Κοινότητα χρηματοδοτεί δεδομένο ποσοστό των συνολικών επιλέξιμων δαπανών. Στην περίπτωση οργανισμών που εφαρμόζουν το λεγόμενο πρότυπο του πλήρους κόστους, η κοινοτική συνδρομή καλύπτει μέχρι ποσοστού 50 % των συνολικών επιλέξιμων δαπανών μετακίνησης του συμμετέχοντος ενώ στην περίπτωση οργανισμών που χρησιμοποιούν το λεγόμενο πρότυπο του πρόσθετου κόστους, η κοινοτική συνδρομή ανέρχεται στο 100 % των συνολικών επιλέξιμων δαπανών. Για τους οργανισμούς ωστόσο που εφαρμόζουν το πρότυπο του πρόσθετου κόστους, προβλέπεται επιστροφή όχι του 100 % των συνολικών τους δαπανών, αλλά μόνο των πρόσθετων άμεσων δαπανών που δεν καλύπτονται από την τακτική τους χρηματοδότηση.

Η ως άνω αρχή διευκρινίζεται περαιτέρω στο παράρτημα II των διαφόρων πρότυπων συμβάσεων του 5ου ΠΠ και στις δημοσιονομικές κατευθυντήριες γραμμές που εκδόθηκαν για το 5ο ΠΠ. Εντούτοις, βασική αρχή παραμένει ότι η Επιτροπή συνεισφέρει χρηματοδοτικά στις συνολικές επιλέξιμες δαπάνες των συμμετεχόντων, όπως αυτές τεκμηριώνονται από τους ιδίους. Η Επιτροπή δεν έχει καθορίσει ειδικούς κανόνες ή ανώτατα όρια για την επιστροφή των εξόδων μετακίνησης. Η κατανομή του προϋπολογισμού μεταξύ των κατηγοριών δαπανών συμφωνείται μεταξύ των συμμετεχόντων και της Επιτροπής στις κατά τις διαπραγματεύσεις που προηγούνται τηςπογραφής κάθε μεμονωμένης σύμβασης. Μολονότιπάρχει ορισμένο περιθώριο μεταφοράς μεταξύ των κατηγοριών δαπανών και μεταξύ των εταίρων,πάρχουν κάποιοι περιορισμοί στις εν λόγω μεταφορές, και συχνά απαιτείται η συναίνεση της Επιτροπής πριν από τη μεταφορά σημαντικών ποσών.

Στο 6ο ΠΠ έχει διατηρηθεί η βασική αρχή της Κοινότητας για τη χρηματοδοτική συνεισφορά στις συνολικές επιλέξιμες δαπάνες, με ορισμένες ωστόσο σημαντικές αλλαγές. Στο 6ο ΠΠ δενπάρχουν προκαθορισμένες κατηγορίες επιλέξιμων δαπανών, και η σύμβαση δεν καθορίζει κανενός είδους κατανομή των δαπανών σε κατηγορίες. Οι συμμετέχοντες σε σύμβαση έχουν τη δυνατότητα να κατανέμουν τον προϋπολογισμό όπως επιθυμούν, με γνώμονα την επίτευξη των στόχων της συμβάσεως. Επιπλέον, για την κατανομή, επί παραδείγματι, των δαπανών μετακίνησης μεταξύ των συμμετεχόντων,πεύθυνοι είναι οι ίδιοι οι συμμετέχοντες και οι δαπάνες

αυτές επιστρέφονται εφόσον πληρούν τα κριτήρια που καθορίζονται στην ερευνητική σύμβαση (ήτοι, είναι πραγματικές, οικονομικές και αναγκαίες, πραγματοποιούνται κατά τη διάρκεια ζωής του έργου, προσδιορίζονται σύμφωνα με τις συνήθεις λογιστικές αρχές του συμβαλλομένου και καταχωρίζονται στους λογαριασμούς του).

Συνοπτικά, αναφορικά με τα ερευνητικά έργα τόσο του 5ου ΠΠ όσο και του 6ου ΠΠ, η κατανομή του προϋπολογισμού που προβλέπεται για τις δαπάνες μετακίνησης αποτελεί εσωτερική απόφαση της κοινοπραξίας. Ως εκ τούτου, δεν εφαρμόζεται συντελεστής για τη γεωγραφική απόσταση. Η Επιτροπή δεν προβλέπει επί του παρόντος να προβεί σε σύγκριση των δαπανών μετακίνησης των διαφόρων έργων βάσει της γεωγραφικής προελεύσεως των συμμετεχόντων. Για το 6ο ΠΠ, η Επιτροπή δεν απαιτεί λεπτομερή ανάλυση των δαπανών ανά κατηγορία (όπως είναι οι δαπάνες μετακίνησης) για καθένα συμμετέχοντα, εντούτοις απαιτεί αιτιολόγηση των δαπανών αυτών σε επίπεδο διαχείρισης και πιστοποίησή τους από εξωτερικό λογιστικό ελεγκτή.

(1) http://www.cordis.lu/fp5/.

(2) http://fp6.cordis.lu/fp6/home.cfm.